CELEX: 32018R1968
Language: bg
Date: 2018-12-12 00:00:00
Title: Регламент за изпълнение (ЕС) 2018/1968 на Комисията от 12 декември 2018 година за откриване на тарифна квота за 2019 г. за вноса в Съюза на някои стоки с произход от Норвегия, получени от преработката на селскостопански продукти от обхвата на Регламент (ЕС) № 510/2014 на Европейския парламент на Съвета

13.12.2018   
               
               
                  BG
               
               
                  Официален вестник на Европейския съюз
               
               
                  L 316/9
               
            
         РЕГЛАМЕНТ ЗА ИЗПЪЛНЕНИЕ (ЕС) 2018/1968 НА КОМИСИЯТА
         от 12 декември 2018 година
         за откриване на тарифна квота за 2019 г. за вноса в Съюза на някои стоки с произход от Норвегия, получени от преработката на селскостопански продукти от обхвата на Регламент (ЕС) № 510/2014 на Европейския парламент на Съвета
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 510/2014 на Европейския парламент и на Съвета от 16 април 2014 г. за определяне на търговския режим, приложим за някои стоки, получени от преработката на селскостопански продукти, и за отмяна на регламенти (ЕО) № 1216/2009 и (ЕО) № 614/2009 на Съвета (1), и по-специално член 16, параграф 1, буква а) от него,
         като взе предвид Решение 2004/859/ЕО на Съвета от 25 октомври 2004 г. относно сключване на Споразумение под формата на размяна на писма между Европейската общност и Кралство Норвегия относно Протокол № 2 към Двустранното споразумение за свободна търговия между Европейската икономическа общност и Кралство Норвегия (2), и по-специално член 3 от него,
         като има предвид, че:
         
                     (1)
                  
                  
                     В Протокол № 2 към Споразумението между Европейската икономическа общност и Кралство Норвегия от 14 май 1973 г. (3) (наричано по-долу „Двустранното споразумение за свободна търговия между Европейската икономическа общност и Кралство Норвегия“) и в Протокол № 3 към Споразумението за Европейската икономическа общност (4) („Споразумение за ЕИП“) е определен търговският режим за някои селскостопански и преработени селскостопански продукти между договарящите се страни.
                  
               
                     (2)
                  
                  
                     В Протокол № 3 към Споразумението за ЕИП се предвижда нулева ставка на митото за водите, подсладени със захар или други подсладители или ароматизирани, класирани в код по КН 2202 10 00, и другите безалкохолни напитки, несъдържащи продукти от позиции 0401 — 0404 или мазнини, получени от продуктите от позиции 0401 — 0404, класирани в кодове по КН 2202 91 00 и 2202 99.
                  
               
                     (3)
                  
                  
                     Прилагането от страна на Съюза на нулевата ставка на митото за посочените води и други напитки беше спряно за неопределен срок за Норвегия със Споразумението под формата на размяна на писма между Европейската общност и Кралство Норвегия относно Протокол № 2 към Двустранното споразумение за свободна търговия между Европейската икономическа общност и Кралство Норвегия (5) („Споразумението под формата на размяна на писма“). В съответствие със Споразумението под формата на размяна на писма безмитният внос на стоки с кодове по КН 2202 10 00, ex 2202 91 00 и ex 2202 99 с произход от Норвегия се разрешава само в рамките на безмитна квота. За вноса, който надхвърля определената квота, трябва да се заплаща мито.
                  
               
                     (4)
                  
                  
                     С Регламент за изпълнение (ЕС) 2017/2310 на Комисията (6) бе открита тарифна квота за 2018 г. за вноса в Съюза на стоки, класирани в кодове по КН 2202 10 00, ex 2202 91 00 и ex 2202 99 с произход от Норвегия.
                  
               
                     (5)
                  
                  
                     По силата на Споразумението под формата на размяна на писма се изисква при изчерпване на горепосочената тарифна квота до 31 октомври 2018 г. приложимата от 1 януари следващата година тарифна квота да бъде увеличена с 10 %. Съгласно данните, извлечени от митническата база данни „Quota 2“ (управление на тарифните квоти в съответствие с Регламент за изпълнение (ЕС) 2015/2447 на Комисията (7)), годишната квота за 2018 г. за някои води и напитки, открита с Регламент за изпълнение (ЕС) 2017/2310 на Комисията, е била изчерпана към 17 септември 2018 г.
                  
               
                     (6)
                  
                  
                     Ето защо трябва да бъде открита увеличена тарифна квота за въпросните води и напитки от 1 януари до 31 декември 2019 г. Годишната квота, открита за 2018 г. с Регламент за изпълнение (ЕС) 2017/2310 на Комисията, бе с обем 19,033 милиона литра. Следователно за 2019 г. следва да бъде открита квота с 10 % по-висок обем, а именно 20,936 милиона литра.
                  
               
                     (7)
                  
                  
                     Тарифната квота, открита с настоящия регламент, следва да се управлява в съответствие с правилата, определени в Регламент за изпълнение (ЕС) 2015/2447 на Комисията.
                  
               
                     (8)
                  
                  
                     Мерките, предвидени в настоящия регламент, са в съответствие със становището на Комитета по хоризонталните въпроси, засягащи търговията с преработени селскостопански продукти, които не са включени в приложение I,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            
               1.   От 1 януари до 31 декември 2019 г. за посочените в приложението стоки с произход от Норвегия се открива безмитната тарифна квота, упомената в същото приложение, при определените в него условия.
            
            
               2.   По отношение на стоките, посочени в приложението към настоящия регламент, се прилагат правилата за произход, определени в Протокол № 3 към Споразумението между Европейската икономическа общност и Кралство Норвегия от 14 май 1973 г.
            
            
               3.   За внесените количества, които надвишават обема на квотата, определен в приложението, се прилага преференциално мито от 0,047 EUR/литър.
            
         
         
            Член 2
            Безмитната тарифна квота, посочена в член 1, параграф 1, се управлява от Комисията в съответствие с членове 49—54 от Регламент за изпълнение (ЕС) 2015/2447.
         
         
            Член 3
            Настоящият регламент влиза в сила на седмия ден след деня на публикуването му в Официален вестник на Европейския съюз.
            
            Той се прилага от 1 януари 2019 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 12 декември 2018 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 150, 20.5.2014 г., стр. 1.
         
            (2)  ОВ L 370, 17.12.2004 г., стр. 70.
         
            (3)  ОВ L 171, 27.6.1973 г., стр. 2.
         
            (4)  ОВ L 1, 3.1.1994 г., стр. 3.
         
            (5)  ОВ L 370, 17.12.2004 г., стр. 72.
         
            (6)  Регламент за изпълнение (ЕС) 2017/2310 на Комисията от 13 декември 2017 г. за откриване на тарифна квота за 2018 г. за вноса в Съюза на някои стоки с произход от Норвегия, получени от преработката на селскостопански продукти от обхвата на Регламент (ЕС) № 510/2014 на Европейския парламент и на Съвета (ОВ L 331, 14.12.2017 г., стр. 36).
         
            (7)  Регламент за изпълнение (ЕС) 2015/2447 на Комисията от 24 ноември 2015 г. за определяне на подробни правила за прилагането на някои разпоредби на Регламент (ЕС) № 952/2013 на Европейския парламент и на Съвета за създаване на Митнически кодекс на Съюза (ОВ L 343, 29.12.2015 г., стр. 558).
      
      
         
            ПРИЛОЖЕНИЕ
            
               Безмитна тарифна квота за 2019 г., приложима към вноса в Съюза на някои стоки с произход от Норвегия
            
            
                        Пореден №
                     
                     
                        Код по КН
                     
                     
                        Код по ТАРИК
                     
                     
                        Описание на стоките
                     
                     
                        Обем на квотата
                     
                  
                        09.0709
                     
                     
                        2202 10 00 
                     
                     
                         
                     
                     
                        
                                    –
                                 
                                 
                                    Води, включително минералните води и газираните води, подсладени със захар или други подсладители или ароматизирани
                                 
                              
                     
                        20,936 милиона литра
                     
                  
                        ex 2202 91 00 
                     
                     
                        10 
                     
                     
                        
                                    –
                                 
                                 
                                    Безалкохолна бира, съдържаща захар
                                 
                              
                  
                        ex 2202 99 11 
                     
                     
                        11 
                        19 
                     
                     
                        
                                    –
                                 
                                 
                                    Напитки на базата на соя с тегловно съдържание на протеини от 2,8 % или повече, съдържащи захар (захароза или инвертна захар)
                                 
                              
                  
                        ex 2202 99 15 
                     
                     
                        11 
                        19 
                     
                     
                        
                                    –
                                 
                                 
                                    Напитки на базата на соя с тегловно съдържание на протеини по-малко от 2,8 %; напитки на базата на черупкови плодове от глава 8, житни растения от глава 10 или семена от глава 12, съдържащи захар (захароза или инвертна захар)
                                 
                              
                  
                        ex 2202 99 19 
                     
                     
                        11 
                        19 
                     
                     
                        
                                    –
                                 
                                 
                                    Други безалкохолни напитки, съдържащи захар (захароза или инвертна захар)